
	[bookmark: nev]KERTÉSZ DOMOKOS
kerteszdomokos@gmail.com

Középiskolai hallgató
Balassi Bálint Nyolcévfolyamos Gimnázium

	MOLNÁR LEVENTE
[bookmark: _GoBack]leventemolnar081@gmail.com

Középiskolai hallgató
Balassi Bálint Nyolcévfolyamos Gimnázium



Témavezető:
	Dr. Szabó Sándor
docens, BME VIK




Magaslégköri ballon fejlesztése földmegfigyelési feladatokra

Kulcsszavak: magaslégköri ballon, agroloon, képelemzés, mezőgazdasági megfigyelés
A dolgozat saját tervezésű magaslégköri ballon fejlesztéséről, az azzal elért eredményekről, illetve hasonló projektek elemzéséről, valamint ezen megoldások saját rendszerbe történő integrálásáról szól.
Terveink szerint az Agroloon egy olyan szolgáltatáscsomag lesz, mely magaslégkörből végzett optikai megfigyelések segítségével mezőgazdálkodóknak segít előrejelzésekkel és precíziós adatokkal. A projekt üzleti validációját folyamatosan végezzük. A rendszer képes képeket készíteni a magasból, majd azokat a rádiófrekvenciás kommunikációval a felszínre küldeni és ott képelemző algoritmusok segítségével elemezni. A jelenleg is kész eszköz még csupán alacsony felbontású képeket képes készíteni, azokat a felszínre továbbítani és elemezni.
Maga a ballon egyszerhasználatos eszköz, mely a 30 km-es magasságba emelkedés után megsemmisül, a hasznos teher pedig ejtőernyővel ereszkedik a földre, így az újra felhasználható. A rendszer kb. 50 km-es hatótávolságú, 868 MHz-es frekvencián kommunikál a földi egységgel. Fejlesztés közben az antennák karakterisztikai elemzését, és a kommunikációs rendszerek vizsgálatát is el kellett végezni, mivel az egyszerű LoRa rendszerek nem tették lehetővé a biztonságos kapcsolatot nagy távolságok esetén. A fedélzeti és földi szoftverek mind saját fejlesztésűek, ezzel biztosítva a teljesen testreszabható működést. Korlátozott anyagi lehetőségeink miatt az optikai rendszerek tekintetében jelenleg még nem képes az eszköz infravörös tartományban is érzékelni, azonban a képelemző szoftverek képesek a GRVI index segítségével multispektrális kép nélkül is hasonló eredményeket elérni. Az első két repülés kommunikációs problémák és az időjárási tényezők miatt sikertelen volt, azonban természetesen nem haszontalanok. Az itt gyűjtött tapasztalatok alapján kétszer teljes sikerrel emelkedhetett föl a ballon adatot gyűjteni. Az első sikeres repülésen még csak a látható fény tartományában készültek képek, de a legújabb repülésen már nagy felbontású multispektrális megfigyeléseket végeztünk. Az elkészült elemzések hasznos információkhoz juttatják a gazdálkodókat, már a jelenlegi verzió adatai alapján.



